Gabriel Antonio Pereira

Gabriel Antonio José Pereira Villagrán, známy ako Gabriel Antonio Pereira (* 17. marec 1794, Montevideo † 14. apríl 1861, Montevideo) bol uruguajský politik a vojak. V roku 1838 sa stal úradujúcim prezidentom Uruguaja potom, čo Manuel Oribe odstúpil z funkcie. Na tejto pozícii zotrval do marca 1839, kedy sa funkcie ujal zvolený prezident Fructuoso Rivera. Za riadneho prezidenta bol zvolený v roku 1856 a vydržal v nej celé štvorročné funkčné obdobie. Pochádzal z bohatej rodiny španielskych prisťahovalcov z Galície. Bol rodina s najvýznamnejším uruguajským bojovníkom za nezávislosť Josém Gervasiom Artigasom, v ktorého armáde bojoval ako dobrovoľník za nezávislosť.

Referencie

Iné projekty 

Osobnosti z Montevidea
Uruguajskí politici
Uruguajské vojenské osobnosti
Prezidenti Uruguaja
Uruguajské osobnosti španielskeho pôvodu